ไปถอนฟันกรามมาประมาณ4 วันแล้วแต่ยังมีการบวมมากที่บริเวณแก้ม ผมลองเอาไฟฉ่ายส่องดูแล้วบริเวณเหงือกใกล้กับฟันที่ถอนไปมีรอยขาวๆ อยากทราบว่าแผลมีโอกาสติดเชื่อมั้ยครับ แล้วอาการบวมประมาณกี่วันหลังถอนฟันครับถึงจะหาย
สวัสดีค่ะ จากที่เล่ามา รอยขาวๆที่เหงือกอาจเป็นเศษอาหาร หรือส่วนของกระดูกที่รากฟันเคยยึดไว้นะคะ ซึ่งเมื่อแผลจากการถอนฟันสมานตัวดี เหงือกจะมาคลุมบริเวณนี้นะคะคำแนะนำการดูแลตนเองหลังการถอนฟัน-หลังจากที่ถอนฟันเสร็จ แนะนำให้กัดผ้าก๊อซ เพื่อให้เลือดหยุดไหล โดยกัดไว้ 30-45 นาทีหลังจากการถอนฟัน-สามารถรับประทานยาบรรเทาอาการปวดพวกพาราเซตามอลได้ หรืออาจใช้น้ำแข็งประคบข้างแก้มเป็นเวลา 10-20 นาที จะช่วยลดอาการเจ็บและบวมลงได้-ช่วง 24 ชั่วโมงหลังจากการถอนฟันไม่ควรกลั้วปากหรือหรือบ้วนแรง ๆ-หลังการถอนฟัน 24 ชั่วโมงไปแล้ว สามารถกลั้วปากเบา ๆ ด้วยน้ำเกลือวันละหลายครั้ง โดยน้ำเกลือที่ใช้สามารถทำเองโดยผสมเกลือ 1 ช้อนชา กับน้ำประมาณ 1แก้ว-รับประทานอาหารอ่อน เช่น โจ๊ก ข้าวต้ม ควรใช้ฟันข้างที่ไม่ได้ถูกถอนเคี้ยวแทนในวันแรก เมื่ออาการต่างๆดีขึ้น จึงค่อยรับประทานอาหารอย่างปกติค่ะสามารถอ่านเพิ่มเติมได้ที่นี่นะคะ